OpenLLM-France/wikimedia huggingface dataset:
# Benjámin Gledura

Benjamin Gledura (Eger, 4 de juliol de 1999) és un jugador d'escacs hongarès que ostenta el títol de Gran Mestre Internacional des del 2016.
A la llista d'Elo de la FIDE del juliol de 2021, hi tenia un Elo de 2629 punts, cosa que en feia el jugador número 6 (en actiu) d'Hongria, i el número 139 del rànquing mundial. El seu màxim Elo va ser de 2654 punts, a la llista del juny de 2019.

## Resultats destacats en competició

Fou el campió d'Europa de la categoria sub-10 l'any 2009.
L'octubre de 2015, va batre a l'Anatoli Kàrpov (1,5 a 0,5) a les semifinals del torneig de partides ràpides del Festival d'Escacs de Budapest.
El febrer de 2016, acabà invicte en la 25e posició del Festival d'escacs de Gibraltar amb set taules i tres victòries de les quals una contra l'excampió del món Viswanathan Anand.
Ha participat en l'Olimpíada d'escacs de 2016 a Bakú amb l'equip d'Hongria (5 punts sobre 8 com cinquè tauler).
El novembre de 2017 guanyà el Magistral Ciutat de Barcelona amb 6 punts de 9, els mateixos punts que Laurent Fressinet però amb millor desempat.
El gener de 2019 fou tercer al torneig Tata Steel B, un punt i mig per sota del campió, Vladislav Kovalev.

## Referències

* ↑ «Nota biogràfica de Benjamin Gledura» (en anglès). Chessgames.com. [Consulta: 17 novembre 2017].
* ↑ «"Rànquing d'escaquistes per federació: Hongria"» (en anglès). lloc web de la FIDE. [Consulta: 18 juliol 2021].
* ↑ «Evolució Elo de Benjamin Gledura» (en anglès). FIDE consulta= 11 d'agost de 2020.
* ↑ «The Global Chess Festival 2015». [Consulta: 17 novembre 2017]. (anglès)
* ↑ Resultats d'Hongria a l'Olimpíada de 2016.
* ↑ «XXII TORNEIG MAGISTRAL INTERNACIONAL CIUTAT DE BARCELONA 2017». chess-results.com. [Consulta: 17 novembre 2017].
* ↑ Wittmann, Nadja «Magnus Carlsen gana el Torneo Tata Steel Chess 2019». Chessbase, 27-01-2019 [Consulta: 28 febrer 2021].
# Nina Hrušková-Bělská

Nina Hrušková-Bělská (5 de maig de 1925 - 30 de novembre de 2015) va ser una jugadora d'escacs txeca que tenia el títol de Mestra Internacional Femenina des de 1950. Va ser cinc vegades guanyadora del Campionat d'escacs femení de Txecoslovàquia (els anys 1946, 1948, 1952, 1953, 1956).

## Resultats destacats en competició

Des de finals de la dècada de 1940 fins a finals de la dècada de 1950, Hrušková-Bělská va ser una de les principals jugadores d'escacs txecoslovaques. Va guanyar dues vegades els campionats femenins d'escacs del Protectorat de Bohèmia i Moràvia (1943, 1944), i cinc cops els campionats d'escacs femenins de Txecoslovàquia: 1946, 1948, 1952, 1953 i 1956. El 1950, Hrušková-Bělská va participar al Campionat del Món d'escacs femení a Moscou, on va compartir els llocs 12è-14è. L'any 1952, va participar al Torneig de Candidates del Campionat del Món d'Escacs Femení a Moscou on va ocupar la 13a posició.
Hrušková-Bělská va jugar a Txecoslovàquia a les Olimpíades d'escacs femenines:
* L'any 1957, a primer tauler a la 1a Olimpíada d'escacs (femenina) a Emmen (+5, =1, -5).
El 1950 va rebre el títol de Mestra Internacional Femenina de la FIDE (WIM). El 1956, va rebre el títol d'Àrbitre Internacional (IA) de la FIDE. Hrušková-Bělská va ser l'àrbitre principal del Campionat del Món d'escacs femení els anys 1962, 1965, 1969 i del Torneig de Candidates pel Campionat del Món d'escacs femení de 1962.

## Referències

* ↑ «Historické výsledky MČR žen» (en txec). Chess.cz. Arxivat de l'original el 2015-07-07.
* ↑ «1949-50 Title Tournament : World Chess Championship (women)». Mark-Weeks.com.
* ↑ «1952 Candidates Tournament : World Chess Championship (women)». Mark-Weeks.com.
* ↑ Bartelski, Wojciech. «Women's Chess Olympiads :: Nina Hrušková-Bělská». OlimpBase.org.
# Qin Dongya

Qin Dongya –en xinès, 秦东亚– (Liaoyang, 3 d'octubre de 1979) és una esportista xinesa que va competir en judo.
Va participar en dos Jocs Olímpics d'Estiu els anys 2000 i 2004, obtenint una medalla de bronze en l'edició d'Atenes 2004 en la categoria de –70 kg. Als Jocs Asiàtics va aconseguir dues medalles els anys 2002 i 2006.
Va guanyar una medalla al Campionat Asiàtic de Judo de 1999.

## Palmarès internacional

Jocs Olímpics :
| Any | Lloc | Medalla | Categoria |
| 2004 | Atenes ( Grècia) | 3 | –70 kg |
| Jocs Asiàtics ||||
| Any | Lloc | Medalla | Categoria |
| 2002 | Busan ( Corea del Sud) | 1 | –70 kg |
| 2006 | Doha ( Qatar) | 3 | –70 kg |
| Campionat Asiàtic ||||
| Any | Lloc | Medalla | Categoria |
| 1999 | Wenzhou ( R.P. de la Xina) | 2 | –70 kg |

## Referències

* 1 2 Qin Dongya Arxivat 2009-01-19 a Wayback Machine. en Sports-reference.com (SR/Olympic Sports) (anglès)
* 1 2 Qin Dongya en Judoinside.com (anglès)
# Sidney Hatch

Sidney Herbert Hatch (River Forest, Illinois, 18 d'agost de 1883 – Maywood, Illinois, 17 d'octubre de 1966) va ser un atleta estatunidenc que va competir a primers del segle xx.
El 1904 va prendre part en els Jocs Olímpics de Saint Louis. En la prova de les 4 milles per equips va guanyar la medalla de plata, formant equip amb James Lightbody, William Verner, Lacey Hearn i Albert Corey.
Amb tot, Hatch sobresortí com a excel·lent maratonià, sent un dels més coneguts del seu temps. Al llarg de la seva dilatada carrera esportiva, entre 1904 i 1922, en disputà més de 45. Destaquen les victòries a la marató de Chicago de 1909 i la Yonkers Marathon de 1911, això com sis edicions (1906, 1907, 1908, 1911, 1914 i 1915) de l'All Western Marathon a St Louis, inclosa la marató classificatòria per a la disputa de la dels Jocs de 1908. Disputà dues maratons olímpiques, el 1904, on fou vuitè, i el 1908, on fou 14è.
Durant la Primera Guerra Mundial va servir com a missatger a l'Exèrcit dels Estats Units d'Amèrica i fou condecorat pel seu "extraordinari heroisme" sota el foc prop de Brieulles, l'11 d'octubre de 1918. Fou condecorat amb la Cor Porpra, la Creu del Servei Distingit i la Creu de Guerra francesa. Després de la guerra tornà a competir i encara disputà un parell d'edicions més de la marató de Boston abans de deixar la córrer maratons. Entre 1923 i 1953 va fer de carter River Forest, Illinois.

## Referències

* 1 2 «Sidney Hatch Olympic Results». sports-reference.com. Arxivat de l'original el 6 de setembre 2009. [Consulta: 12 novembre 2015].
# Haworthia variegata var. hemicrypta

Haworthia variegata var. hemicrypta, és una varietat de Haworthia arachnoidea del gènere Haworthia de la subfamília de les asfodelòidies.

## Descripció

Haworthia variegata var. hemicrypta és una planta petita amb roseta de 2 a 3 cm de diàmetre. El color és verd clar, moderadament variat a verd normal. Les fulles són llargues i primes, amb petites dents als marges.

## Distribució i hàbitat

Aquesta varietat creix a la província sud-africana del Cap Occidental, on va ser descrita per Bayer des de l'àrea de Potberg. Hi ha poques poblacions conegudes. Se n'ha observat dos: un es trobava en un fort pendent muntanyós, hi creixen plantes en escletxes de roca i formen petits cúmuls. Deixen un color i els punts translúcids blancs a les fulles són molt atractius. La segona població es troba a vessants inferiors, gairebé a la plana; aquí les plantes creixen entre herba, només deixen les puntes visibles i el seu color és més o menys verd.
Creixen a la grava de gres i solen ser molt críptics, només amb les puntes de les fulles són visibles sobre el sòl. És una espècie lentament prolífera.

## Taxonomia

Haworthia variegata var. hemicrypta va ser descrita per Martin Bruce Bayer i publicat a Haworthia Revisited 158, a l'any 1999.

### Etimologia

Haworthia: nom en honor del botànic britànic Adrian Hardy Haworth (1767-1833).
variegata: epítet llatí que significa "fer o ser diferents colors, variegada".
var. hemicrypta: epítet grec que significa "mig enterrat".

### Basiònim

* Haworthia hemicrypta (M.B. Bayer) M.Hayashi

## Referències

* 1 2 3 4 «Haworthia variegata var. hemicrypta» (en anglès). [Consulta: 29 juny 2021].
* 1 2 «Haworthia variegata var. hemicrypta» (en anglès). Tropicos.org. Missouri Botanical Garden. [Consulta: 29 juny 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets» (en anglès). [Consulta: 8 febrer 2021].

## Enllaços externs

* Galeria fotogràfica de Haworthia variegata var. hemicrypta
# Santiago Beltrán Rueda

Santiago Beltrán Rueda (Barcelona, 6 d'octubre de 1964) és un jugador d'escacs català, que té el títol de Mestre Internacional des de 2010. És membre del Penya d'Escacs Casino Prado Suburenc.
A la llista d'Elo de la FIDE de l'octubre de 2020, hi tenia un Elo de 2312 punts, cosa que en feia el jugador número 219 (en actiu) de l'estat espanyol. El seu màxim Elo va ser de 2441 punts, a la llista de l'octubre de 2007 (posició 1517 al rànquing mundial).

## Resultats destacats en competició

El 1984 fou campió juvenil de Catalunya. El 1999 fou Campió de Catalunya absolut per davant de Víctor Vehí. El 2007 fou subcampió de Catalunya amb 7 punts de 9, els mateixos punts que Cristhian Cruz Sánchez i Jorge A. González Rodríguez però amb millor desempat (el campió fou Víktor Moskalenko). El novembre del 2008 fou campió del II Obert Vila de Gràcia, amb els mateixos punts per millor desempat que el MI Alfonso Jerez Pérez i el MFJordi Escuder. El juliol del 2009 fou subcampió de l'Obert de Sant Martí amb 7 punts de 9, empatat amb el campió Alfonso Jerez Pérez.

## Referències

* ↑ «Fitxa FIDE» (en anglès). [Consulta: 20 gener 2015].
* ↑ «Santiago Beltrán Rueda». enciclopedia.cat. [Consulta: 8 febrer 2016].
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 27 octubre 2020].
* ↑ Posició al rànquing mundial i evolució Elo de Santiago Beltrán Rueda «benoni.de». Arxivat de l'original el 2015-05-18. [Consulta: 20 gener 2015]. (alemany)
* ↑ «Campions de Catalunya juvenils». escacs.cat. [Consulta: 20 gener 2015].
* ↑ «Campions de Catalunya absolut». escacs.cat. [Consulta: 20 gener 2015].
* ↑ «CAMPIONAT DE CATALUNYA INDIVIDUAL 2007». chess-results.com. [Consulta: 13 març 2016].
* ↑ «II Obert Internacional d'escacs Vila de Gràcia». chess-results.com. [Consulta: 20 gener 2015].
* ↑ «XI Obert». Butlletí d'Escacs de FCE, 140, 10-2009, pàg. 59 [Consulta: 27 juliol 2015].
# Michał Szpak

Michał Szpak (nascut el 26 de novembre del 1990) és un cantant polonès, famós per haver participat en la versió polonesa de l'X Factor, en la seva edició del 2011. Internacionalment, però, se'l coneix sobretot per haver representat el seu país al Festival d'Eurovisió l'any 2016 amb la cançó "Color of your life" (en català, color de la teva vida). Va acabar en vuitè lloc. El cantant nasqué a Jasło, al sud de Polònia, en una família amb dues germanes. Diu haver estat influenciat per grups com Queen, Muse, David Bowie o Michael Jackson. És llicenciat en psicologia a la Universitat de Ciències Humanes de Varsòvia. Ha estat nominat a 3 premis d'ençà que va sortir d'X Factor.

## Discografia

* XI (EP) (2011)
* Byle być sobą (2015)

## Gires

* XI Tour (2012)

## Referències

* ↑ http://xfactor.plejada.pl/
* ↑ http://www.eurovision.tv/page/multimedia/videos?id=202683
* ↑ http://www.lifestyle.newseria.pl/newsy/michal_szpak_krytyka_pod,p798763218
# Charles Healy

Charles Louis Healy (Chicago, Illinois, 4 d'octubre de 1883 – ?) va ser un waterpolista estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla de plata en la competició de waterpolo com a membre de l'equip Chicago Athletic Association.

## Referències

* ↑ «Charles Healy Olympic Results». sports-reference.com. Arxivat de l'original el 17 de desembre 2012. [Consulta: 20 octubre 2015].
# Louis Heim

Louis "Lou" Heim (Saint Louis, Missouri, 30 d'agost de 1874 – Saint Louis, 21 d'abril de 1954) va ser un remer estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla de bronze en la prova de quatre sense timoner del programa de rem, formant equip amb Gustav Voerg, John Freitag, Frank Dummerth.

## Referències

* ↑ «Lou Heim Olympic Results». sports-reference.com. Arxivat de l'original el 17 de desembre 2012. [Consulta: 18 octubre 2015].
# Joseph Lydon

Joseph Patrick "Joe" Lydon (Swinford, Mayo, Irlanda, 2 de febrer de 1878 - Saint Louis, 19 d'agost de 1937) va ser un boxejador estatunidenc de primers del segle xx. El 1904 va prendre part en els Jocs Olímpics de Saint Louis, on guanyà la medalla de bronze en la prova de pes wèlter. També disputà la prova de pes lleuger, en què quedà eliminat en quarts de final per Jack Egan.
En aquests mateixos Jocs també guanyà la medalla de plata en la competició de futbol formant part del Christian Brothers College.

## Referències

* 1 2 3 «Joe Lydon Olympic Results» (en anglès). sports-reference.com. Arxivat de l'original el 3 de setembre 2011. [Consulta: 6 octubre 2015].
# John Meyers

John Meyers (28 de juny de 1880 – Volusia, Florida, febrer de 1975) va ser un nedador i waterpolista estatunidenc que va competir a principis del segle xx.
El 1904 va prendre part en els Jocs Olímpics de Saint Louis, on va guanyar la medalla de bronze en la competició de waterpolo com a membre de l'equip Missouri Athletic Club. També disputà la prova de la milla lliure del programa de natació, però no finalitzà la cursa.

## Referències

* ↑ «John Meyers Olympic Results». sports-reference.com. Arxivat de l'original el 15 de desembre 2012. [Consulta: 20 octubre 2015].
# Fay Moulton

Fay R. Moulton (Marion, Kansas, 7 d'abril de 1876 - Kansas City, Missouri, 19 de febrer de 1945) va ser un atleta, jugador de futbol americà, entrenador i advocat estatunidenc. El 1900 fou cinquè entrenador del Kansas State Agricultural College, actualment la Kansas State University, ocupant aquella posició una sola temporada. Posteriorment disputà els Jocs Olímpics de 1904 i 1906, en què guanyà dues medalles en proves de velocitat, de les quals era especialista. El 1903 es graduà a la Yale Law School.
El 1904, a Saint Louis guanyà la medalla de bronze en la cursa dels 60 metres lliures, en quedar rere els seus compatriotes Archie Hahn i William Hogenson. En aquests mateixos Jocs també disputà les proves dels 100 i 200 metres lliures, en què acabà en quarta posició.
Dos anys més tard participà en els Jocs Intercalats d'Atenes, en què guanyà la medalla de plata en la cursa dels 100 metres i fou sisè en els 400 metres.

## Referències

* ↑ Willard, Julius. History of Kansas State College of Agriculture and Applied Science, 1940, p. 504.
* 1 2 3 «Fay Moulton Olympic Results». sports-reference.com. Arxivat de l'original el 16 de juny 2010. [Consulta: 30 setembre 2015].
# David Munson

David Curtiss Munson (Medina, Nova York, 19 de maig de 1884 – Antwerp, Nova York, 17 de setembre de 1953) va ser un atleta estatunidenc que va competir a primers del segle xx.
El 1904 va prendre part en els Jocs Olímpics de Saint Louis, en què guanyà una medalla d'or en la prova de les 4 milles per equips del programa d'atletisme. Munson formà equip amb Arthur Newton, George Underwood, Paul Pilgrim i Howard Valentine. En aquests mateixos Jocs disputà els 1500 metres, on fou quart, i els 2590 metres obstacles, on acabà entre la 5a i 7a posició.
Va guanyar dos títols consecutius de la milla als campionats IC4A, el 1904 i 1905. El 1905 va establir un nou rècord mundial indoor en la milla i mitja. Munson es va graduar per la Universitat Cornell el 1906 i posteriorment va entrar a la New York Law School, on es graduà el 1909.

## Referències

* 1 2 3 «David Munson Olympic Results». sports-reference.com. Arxivat de l'original el 20 de maig 2010. [Consulta: 27 octubre 2015].
# William O'Connor

William Scott O'Connor (Pittsburgh, Pennsilvània, 23 de maig de 1864 - Manhattan, Nova York, 16 de gener de 1939) va ser un tirador d'esgrima estatunidenc de primers del segle xx.
El 1904 va prendre part en els Jocs Olímpics de Saint Louis, on guanyà la medalla de plata en la modalitat de singlestick del programa d'esgrima.

## Referències

* ↑ «William Scott O'Connor Olympic Results» (en anglès). sports-reference.com. Arxivat de l'original el 25 d'agost 2011. [Consulta: 6 octubre 2015].
# Oscar Osthoff

Oscar Paul Osthoff (Milwaukee, Wisconsin, 23 de març de 1883 - Indianapolis, Indiana, 9 de desembre de 1950) fou un aixecador de pes estatunidenc que va prendre part en els Jocs Olímpics de 1904, a Saint Louis, en què guanyà dues medalles.
En la prova del concurs complet guanyà la medalla d'or en imposar-se als altres dos participants, mentre que en l'aixecament a dues mans guanyà la medalla de plata, en acabar segon per darrere del grec Periklís Kakusis.
Durant la seva vida esportiva també practicà la natació, atletisme, futbol americà i gimnàstica.

## Referències

* «Oscar Osthoff» (en anglès). sports-reference.com. Arxivat de l'original el 2012-08-02. [Consulta: 23 agost 2012].
* Perfil
# Joseph Ravannack

John Joseph "Joe" Ravannack (Nova Orleans, Louisiana, 19 de març de 1878 – Nova Orleans, 10 d'octubre de 1910) va ser un remer estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla de bronze en la prova de doble scull del programa de rem, fent parella amb John Wells.

## Referències

* ↑ «Joe Ravannack Olympic Results». sports-reference.com. Arxivat de l'original el 13 de desembre 2012. [Consulta: 16 octubre 2015].
# Joseph Ryan

Joseph A. "Joe" Ryan va ser un remer estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova de dos sense timoner del programa de rem, fent parella amb Robert Farnan.

## Referències

* ↑ «Joe Ryan Olympic Results». sports-reference.com. Arxivat de l'original el 4 de novembre 2012. [Consulta: 16 octubre 2015].
# Thaddeus Shideler

Thaddeus "Thad" Rutter Shideler (Marion, Iowa, 17 d'octubre de 1883 – Collbran, Colorado, 22 de juny de 1966) va ser un atleta estatunidenc de començaments del segle xx, especialitzat en les curses amb tanques.
El 1904 va participar en els Jocs Olímpics de Saint Louis, en què guanyà la medalla de plata en els 110 metres tanques, en quedar per darrere Frederick Schule.
Competint per la Universitat d'Indiana, Shideler aconseguí el rècord del món no oficial en les 120 iardes tanques un mes abans dels Jocs Olímpics d'estiu de 1904 amb un temps de 15.0 segons. El rècord no es validà perquè un dels tres cronometradors manuals fallà a l'hora de tancar el cronòmetre.

## Millors marques

* 120 iardes tanques. 15,0", el 1900

## Referències

* 1 2 «Fred Schule» (en anglès). sports-reference.com. Arxivat de l'original el 2013-09-24. [Consulta: 8 setembre 2012].
* ↑ Bob Hammel. Glory of Old IU: 100 Years of Indiana Athletics. Sports Publishing, 1999, p. 11. ISBN 1-58261-068-1, 9781582610689 [Consulta: 8 setembre 2012].
# Repps with Bastwick

Repps with Bastwick és una parròquia civil del districte de Great Yarmouth, al comtat anglès de Norfolk. Comprèn els pobles adjacents de Bastwick i Repps, que es troben a uns setze quilòmetres al nord-oest de Great Yarmouth i a vint-i-dos quilòmetres al nord-est de Norwich. La parròquia limita amb el riu Thurne, que és travessat pel pont de la carretera A149, que comunica el municipi amb Potter Heigham.
Té una superfície de 5,1 km$^2$ i el 2011 tenia 391 habitants.

## Referències

* ↑ Office for National Statistics & Norfolk County Council (2001). Census population and household counts for unparished urban areas and all parishes Arxivat 2017-02-11 a Wayback Machine.. Retrieved 2 December 2005.
* ↑ Ordnance Survey (2005). OS Explorer Map OL40 - The Broads. ISBN 0-319-23769-9.
* ↑ «Civil Parish population 2011». [Consulta: 25 agost 2015].
# Gorerita

La gorerita és un mineral de la classe dels òxids que pertany al subgrup de la hibonita. Rep el nom de Wadi Gorer, al desert del Nègueb, Israel.

## Característiques

La gorerita és un òxid de fórmula química CaAlFe$^{3+}$$_{11}$O$_{19}$. Va ser aprovada com a espècie vàlida per l'Associació Mineralògica Internacional l'any 2019, i no va ser publicada fins a mitjans de 2024. Cristal·litza en el sistema hexagonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5420/1.

## Formació i jaciments

Va ser descoberta a un indret anomenat "Olive unit", situat a la conca de l'Hatrurim, dins el Consell Regional de Tamar (Districte del Sud, Israel), l'únic a tot el planeta on ha estat descrita aquesta espècie mineral.

## Referències

* ↑ «Gorerite» (en anglès). Mindat. [Consulta: 13 març 2022].
* 1 2 Galuskin, Evgeny V.; Krüger, Biljana; Galuskina, Irina O.; Krüger, Hannes; Nejbert, Krzysztof; Vapnik, Yevgeny «Gorerite, CaAlFe11O19, a new mineral of the magnetoplumbite group from the Negev Desert, Israel». Mineralogical Magazine, 88, 4, 8-2024, pàg. 451–460. DOI: https://doi.org/10.1180/mgm.2024.30 [Consulta: 21 octubre 2024].
# Mioquinasa

La mioquinasa, miocinasa o ADK és un enzim que catalitza la producció d'ATP a partir d'ADP, un procés implicat en la homeostàsia. La reacció que té lloc és:
2 ADP ⇔ ATP + AMP
La constant d'equilibri en la direcció descrita és 0.44. D'aquesta manera, el ΔG$^o$ per aquesta reacció és pràcticament 0. Als músculs de bastantes espècies de vertebrats i invertebrats, la concentració d'ATP és 7 o 10 vegades la de l'ADP i normalment 100 vegades més que la d'AMP. La taxa de fosforilació oxidativa és controlada per la disponibilitat d'ADP. Així el mitocondri té la tendència a emmagatzemar alts nivells d'ATP degut a l'acció combinada de la mioquinasa i els controls de la fosforilació oxidativa.
# Miopatia inflamatòria

La miopatia inflamatòria (malaltia muscular inflamatòria) és una malaltia que presenta debilitat i inflamació dels músculs i (en alguns tipus) dolor muscular. La causa de la miopatia inflamatòria es desconeguda (idiopàtica), i aquests casos es classifiquen segons els seus símptomes i signes i electromiografia, ressonància magnètica i resultats de laboratori. També es pot associar amb un càncer subjacent. Les principals classes de miopatia inflamatòria idiopàtica són la polimiositis, la dermatomiositis i la miositis per cossos d'inclusió.

## Vegeu també

* Miositis
# Middle Village

Middle Village és una concentració de població designada pel cens dels Estats Units a l'estat de Wisconsin. Segons el cens del 2000 tenia 351 habitants.

## Demografia

Segons el cens del 2000, Middle Village tenia 351 habitants, 94 habitatges, i 76 famílies. La densitat de població era de 19,6 habitants per km².
Dels 94 habitatges en un 60,6% hi vivien nens de menys de 18 anys, en un 30,9% hi vivien parelles casades, en un 38,3% dones solteres, i en un 18,1% no eren unitats familiars. En el 9,6% dels habitatges hi vivien persones soles el 3,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,44 i el nombre mitjà de persones que vivien en cada família era de 3,55.
Per edats la població es repartia de la següent manera: un 43,9% tenia menys de 18 anys, un 8,5% entre 18 i 24, un 25,9% entre 25 i 44, un 13,7% de 45 a 60 i un 8% 65 anys o més.
L'edat mediana era de 23 anys. Per cada 100 dones de 18 o més anys hi havia 89,4 homes.
La renda mediana per habitatge era de 16.667 $ i la renda mediana per família d'11.071 $. Els homes tenien una renda mediana de 21.875 $ mentre que les dones 9.750 $. La renda per capita de la població era de 6.568 $. Aproximadament el 55,8% de les famílies i el 42% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Middle Village» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Middle Village». American Fact Finder. Oficina del Cens dels Estats Units, 12-01-2010.